บ่ายๆวันอาทิตย์ แวะเข้าไปแถบเมืองทอง ว่าจะไปกินก๋วยเตี๋ยววัดดงมูลเหล็กสักหน่อย ไปถึงร้านปิดซะละ ร้านนี้อยู่ใกล้ๆกัน (เยื้องๆวัดผาสุกมณีจักร) หิวแล้วด้วยเลยแวะลองเลยละกัน

ร้านนี้มีรายการอาหารไม่กี่อย่าง เราก็สั่งมาลองชิมเกือบทุกอย่างแหล่ะ เป็นก๋วยจั๊บน้ำใส 1, น้ำข้น 1, ข้าวหมูแดง-หมูกรอบเพิ่มไข่ และก็หมูสะเต๊ะ รสชาติทุกจานกลางๆทานได้ ไม่แย่ แต่ก็ไม่ถึงกับดี อย่างน้ำก๋วยจั๊บจะดีกว่านี้ถ้ามาแบบร้อนๆ แต่นี่มาแบบอุ่นๆเกือบร้อน กินแล้วบอกได้ว่าไม่ฟิน แต่ก็ถือว่ามาทานรองท้องก่อนแวะไปหาขนมทานต่อละกัน 